stanford-oval/wikipedia huggingface dataset:
It's Nice to Have a Friend
רקע וכתיבה

השיר נכתב על ידי טיילור סוויפט, לואי בל ופרנק דוקס והופק על ידי דוקס, בל וסוויפט גם כן. השלישייה כתבה והפיקה גם את "Afterglow". סוויפט אישרה כי השיר קיים ב-16 באוגוסט 2019, שבוע לפני צאתו הרשמית. סוויפט אמרה כי מדובר באחד מהשירים האהובים עליה ביותר באלבום ותיארה אותו כשיר נוסטלגי.
האודיו הרשמי של השיר הועלה ליוטיוב ב-23 באוגוסט 2019, תוך שזכה להצלחה כאשר צבר קרוב ל-4 מיליון צפיות.
הצלחה מסחרית

השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-92, תוך שבסמוך לכך, התברג במקום ה-97 במצעד קנדה הוט 100 ובמקום ה-47 במצעד שירי הסטרימינג לפי דרישה. על השיר דיברה סוויפט בריאיון למגזין הבילבורד.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-66 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 86 |  |
| רולינג סטון | כל 206 השירים של טיילור סוויפט, לפי דירוג | 66 |  |
| BuzzFeed | 167 השירים הטובים ביותר של טיילור סוויפט, לפי דירוג | 139 |  |
| NME | השירים הטובים ביותר של טיילור סוויפט, לפי דירוג | 77 |  |
| Paste | 158 השירים הטובים ביותר של טיילור סוויפט, לפי דירוג | 109 |  |
| Vulture | 179 השירים הטובים ביותר של טיילור סוויפט, לפי דירוג | 93 |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | 92 |  |
|  ארצות הברית | מצעד שירי הסטרימינג לפי דרישה | 47 |  |
|  קנדה | קנדה הוט 100 | 97 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 באוגוסט 2019 | הזרמת מוזיקה • הורדה דיגיטלית | ריפבליק |  |
הערות שוליים

1 2 3 4  Taylor Swift – It’s Nice to Have a Friend (באנגלית), נבדק ב-2020-11-06
1 2 3 4  Chart Search, Billboard
↑  Taylor Swift – Afterglow (באנגלית), נבדק ב-2020-11-06
↑  It's Nice to Have a Friend, Taylor Swift Wiki (באנגלית)
1 2  The Songs, Taylor Swift Switzerland (באנגלית)
↑  Taylor Swift - It’s Nice To Have A Friend (Official Audio) - YouTube, www.youtube.com
↑  It’s Nice To Have A Friend, נבדק ב-2020-11-06
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
502

שנת 502 היא השנה השנייה במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 502 ניתן לה בדיעבד.
כל התאריכים שלהלן הם לפי הלוח היוליאני.
אירועים

מקדש נאנחווה נוסד
ראו גם

ילידי 502‎
נפטרים ב-502‎
1607

שנת 1607 היא השנה השביעית במאה ה-17. זוהי שנה רגילה, שאורכה 365 ימים. 1 בינואר 1607 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

25 באפריל – הצי הספרדי מובס על ידי הצי ההולנדי בקרב גיברלטר
14 במאי – נוסדה ג'יימסטאון בווירג'יניה הנחשבת להתיישבות הקבע הראשונה של אנגליה בעולם החדש, במה שהיום נקראת ארצות הברית
27 באוקטובר – שביט היילי מגיע לפריהליון
נפטרו

10 בספטמבר – לוצאסקו לוצאסקי, מלחין, נגן עוגב ומורה איטלקי בשלהי תקופת הרנסאנס
ראו גם

ילידי 1607‎
נפטרים ב-1607‎
Gottes Zeit ist die allerbeste Zeit, רי"ב 106

ערך זה עוסק בקנטטה של באך. אם התכוונתם לקבוצת מאיירי קומיקס, ראו .
זמנו של אלוהים הוא הזמן הטוב ביותר (בגרמנית: Gottes Zeit ist die allerbeste Zeit, ידועה גם בשם אקטוס טרגיקוס) היא קנטטה חילונית (רי"ב 106) שהולחנה על ידי יוהאן סבסטיאן באך והיא מיצירותיו הנודעות. הקנטטה מיועדת להלוויות, אם כי היא אינה רקוויאם.

היצירה היא אחת הקנטטות המוקדמות של באך, שאותה הלחין ככל הנראה ב-1708, בעת שהתגורר במילהאוזן, אולי לכבוד הלווייתו של ראש העירייה, כי במשפחת דוכס האזור, לפי חקירותיו של שפיטה, לא אירע שום מקרה מוות באותה תקופה.
נושא

טקסט הקנטטה מורכב מאוסף פסוקים מהברית הישנה ומהברית החדשה וכן ממזמורים נוצריים של מרטין לותר ואדם רייזנר, שהמכנה המשותף לכולם הוא העיסוק במוות ובסופיות. ניכר ההבדל בין השקפת התנ"ך, המבטאת פחד מן המוות, לבין השמחה לקראת המוות בברית החדשה. לעומת "צו לביתך, כי מת אתה" של הנביא ישעיהו, משמיעה הסופרן את קריאת הסיום של חזון יוחנן: "בואה נא, האדון ישו" ובהמשך דברי הנחמה: "בשלוה ובגיל הולך אני מפה". לקנטטה שני חלקים ברורים: חלקה הראשון מציג את השקפת הברית הישנה על המוות, והחלק השני מציג את השקפת הברית החדשה. החלוקה הברורה יוצרת את המבנה הסימטרי של הקנטטה.
סביר להניח שבאך עצמו צירף את טקסט הקנטטה למוזיקה, כי משוררי התקופה לא היו צנועים דיים להסתפק בטקסט מכתבי הקודש בלי להוסיף חרוזים משלהם. בכל מקרה, זהו אחד הטקסטים המושלמים ביותר מבחינה מוזיקלית מבין הטקסטים הקיימים.
מבנה והרכב מבצע

הקנטטה נכתבה עבור הרכב מוזיקלי קטן:
קולות: סופרן, אלט, טנור ובס.
כלים: שתי חליליות אלט, שתי ויולות דה גמבה ובאסו קונטינואו.
הקטעים המרכיבים את הקנטטה מחולקים מסורתית לארבעה חלקים:
הקלטות

מבין הביצועים הידועים של היצירה ניתן להזכיר את ההקלטה של טון קופמן יחד עם תזמורת ומקהלת הבארוק של אמסטרדם מ-1994.
הערות שוליים

↑  אלברט שווייצר, "באך - חיים של מוזיקה" עמ' 448, תרגום יצחק הירשברג, הוצאה מחודשת, חותם 2010
↑  שווייצר, שם
↑  שווייצר, שם
↑  סימון המפעם שאינו קיים ביצירות המקור נדלה מהגרסה הראשונה שיצאה לאור. להגדרות מפעמים ראו תאוריית המוזיקה - מונחים#מילון מונחים
↑  על פי תהלים, צ', י"ב
↑  על פי ישעיהו, ל"ח, א'
↑  על פי תהלים, ל"א, ו'
↑  על פי לוקס כ"ג מ"ג
↑  טקסט של מרטין לותר
↑  טקסט של אדם רייזנר
| --- | --- |
בקרת זהויות :  NLI: 987007519056705171  BNE: XX3385642  BnF: cb13909449r (data)  GND: 300007981  LCCN: n80125020  MusicBrainz work: 85da3806-fd52-4556-917f-e6c55eab1e3c  NLA: 36009113  VIAF: 81145067325766630567   WorldCat (עם VIAF): 81145067325766630567
Gott ist mein König, רי"ב 71

הדף הראשון של הקנטטה, חתום בכתב ידו של באך
הדף הראשון במהדורה המודפסת הראשונה
Gott ist mein König (בעברית: אלוהים הוא מלכי), רי"ב 71, היא קנטטה שהלחין יוהאן סבסטיאן באך. הוא הלחין אותה בהיותו במילהאוזן, לכבוד טקס שנערך בכנסייה לכבוד מינוי מועצת העיר, ב-4 בפברואר 1708.
היסטוריה ומילים

מ-1707 עבד באך כנגן עוגב בכנסיית דיוי בלאסי (Divi Blasii) והטקס עצמו נערך בכנסייה המרכזית בעיר, כנסיית מריה הקדושה. מספר הנגנים היה גדול מאשר בקנטטות אחרות שלו מאותה תקופה, כיוון שהיא בוצעה באירוע חגיגי והוא פיזר אותם בעמדות שונות ברחבי הכנסייה.
זוהי הקנטטה היחידה שנדפסה בימי באך ושרדה עד ימינו, דבר שמראה על חשיבותה ועל המעמד לו זכתה כבר בזמן ביצועה.
לא ידוע מי חיבר את הטקסט שמבוסס על מזמור ע"ד מספר תהלים ועל פסוקים נוספים מהתנ"ך, משולבים עם טקסט עצמאי. הטקסט פונה בבית האחרון ישירות אל יוזף הראשון, קיסר האימפריה הרומית הקדושה שהעיר מילהאוזן שהייתה עיר חופשית קיסרית, הייתה כפופה ישירות לסמכותו.
מבנה והרכב מבצע

הקנטטה נכתבה עבור ארבעה סולנים, סופרן, אלט, טנור ובס ומקהלה בת ארבעה קולות. הכלים המשתתפים הם שלוש חצוצרות, טימפני שתי חליליות, שני אבובים, בסון, עוגב אובליגטו, שני כינורות, ויולה, ויולה דה גמבה ובאסו קונטינואו. לקנטטה שבעה חלקים:
מקהלה: Gott ist mein König von altersher (אלהים מלכי מקדם; תהילים ע"ד, י"ב)
אריה לטנור בליווי כורל לסופרן: Ich bin nun achtzig Jahr (בן שמונים שנה אנוכי היום; על פי ספר שמואל ב', פרק י"ט)
פוגה בארבעה קולות: Dein Alter sei wie deine Jugend (כימיך דבאך; על פי דברים, פרק ל"ג כ"ה)
אריוזו לבס: Tag und Nacht ist dein (לך יום, אף לך לילה; תהילים ע"ד, ט"ז)
אריה לאלט: Durch mächtige Kraft (באמצעות כוחך האדיר)
מקהלה: Du wollest dem Feinde nicht geben (אל תתן לחית; תהילים ע"ד, י"ט)
מקהלה: Das neue Regiment auf jeglichen Wegen (ממשלנו החדש בכל אשר יפנה)
הקלטות

היצירה בוצעה והוקלטה על ידי מנצחים ידועים, בהם ניקולאוס הרנונקור (ב-1976), טון קופמן (ב-1994) וג'ון אליוט גרדינר (ב-2000).
הערות שוליים

↑  Mincham, Julian.
↑  באתר קנטטות באך
| --- | --- |
בקרת זהויות :  NLI: 987007576980305171  BnF: cb139235448 (data)  GND: 300007590  LCCN: no90015413  MusicBrainz work: 523d9701-392e-4e84-aa5f-754dd56fe68b  VIAF: 181929120   WorldCat (עם VIAF): 181929120
1610

שנת 1610 היא השנה העשירית במאה ה-17. זוהי שנה רגילה, שאורכה 365 ימים. 1 בינואר 1610 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

7 בינואר – גלילאו גליליי צופה לראשונה בארבעת הירחים הגדולים של צדק
10 במרץ – גלילאו גליליי מפרסם את ספרו Sidereus Nuncius
14 במאי – נרצח אנרי הרביעי מלך צרפת ובמקומו עולה לשלטון לואי השלושה עשר
10 ביוני – המתיישבים ההולנדים הראשונים מתיישבים באי מנהטן
קרב קלושינו – האיחוד הפולני-ליטאי הנהגת סטניסלב ז'ולקייבסקי מנצח את רוסיה הצארית בהנהגת וסילי שויסקי. ז'ולקייבסקי שולט על רוסיה בפועל וממנה תחתיו את מועצת שבעת בתי הבויארים, שאחד מהם הוא בית רומנוב.
נולדו

6 בספטמבר – פרנצ'סקו הראשון ד'אסטה, דוכס מודנה (נפטר ב-1658)
15 בדצמבר – דוד טנירס הבן, צייר פלמי (נפטר ב-1690)
אברהם הלוי אמיגו
נפטרו

11 במאי – מטאו ריצ'י, מיסיונר ישועי ממוצא איטלקי (נולד ב-1552)
14 במאי – אנרי הרביעי, מלך צרפת (נולד ב-1553)
18 ביולי – קאראווג'ו, צייר איטלקי (נולד ב-1571)
31 בדצמבר – לודולף ואן צאולן, מתמטיקאי גרמני-הולנדי מהילדסהיים (נולד ב-1540)
??- מורנו הרב רבי יעקב קאשטרו (נולד ב-1525)
ראו גם

ילידי 1610‎
נפטרים ב-1610‎
Oh, Jeff...I Love You, Too...But...

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 צייר:  רוי ליכטנשטיין
 תאריך יצירה:  1964
 טכניקה וחומרים:  פופ ארט
 ממדים בס"מ
 אורך:  121.9
 רוחב:  121.9
 גובה:  122.9 ס״מ 
 נתונים על היצירה
 זרם אמנותי:  פופ ארט 
 מיקום:  אוסף פרטי
 
Oh, Jeff...I Love You, Too...But... (בעברית: הו, ג'ף... גם אני אוהבת אותך... אבל...) או בקיצור Oh, Jeff (הו, ג'ף) הוא ציור שמן ומגנה (Magna) על קנבס משנת 1964, של אמן הפופ ארט רוי ליכטנשטיין. כמו בעבודות רבות של ליכטנשטיין, כותרת היצירה באה מתוכן בועת הדיבור שביצירה. היצירה נחשבת לאחת היצירות המפורסמות ביותר של ליכטנשטיין, לצד וואם! (Whaam!‎) ונערה טובעת (Drowning Girl), לעיתים אף נחשבת פסגת יצירתו.
הציור הוא חלק מסדרת יצירות של ליכטנשטיין, שנוצרו בהשראת סצנות מחוברות קומיקס רומנטיות ויצאו בשנים 1961–1965. בציור מאוירת אישה יפה עם עיניים עצובות שמדברת בטלפון עם אהובה. הוא מתאר משבר רגעי בין זוג אוהבים, ולמעשה דוחס לשורה אחת את העלילה הקלאסית של הקומיקס הרומנטי: גבר ואישה מתאהבים, מתמודדים עם משבר שמסכן את הזוגיות שלהם (ה"אבל") ולבסוף הם חיים באושר ועושר עד עצם היום הזה.
הציור "הו, ג'ף" נוצר בשיא התקופה שבה ליכטנשטיין השתמש בהגדלה וחיתוך, כך ששיער האישה גולש אל מחוץ לגבולות הקנבס. האיור המקורי היה בגודל 12.1 על 12.1 ס"מ, בגרפיט ועפרונות צבעוניים על נייר.
הציור נמכר תמורת 210 אלף דולר ב-15 במאי 1980 בסותבי'ס, ניו יורק. באותו הזמן היה הציור חלק מהאוסף של משפחת אברהמס. ב-1994 דיווח "לוס אנג'לס טיימס" שהציור הוא חלק מהאוסף של סטפן ד. אליס.
לקריאה נוספת

Bradford R. Collins, "Modern Romance: Lichtenstein's Comic Book Paintings", American Art 17(2), Summer 2003, The University of Chicago Press, pp. 60-85
הערות שוליים

↑  ראו לדוגמה: Deni Kirkova, Pop goes the Tate! Iconic works of Roy Lichtenstein brought together for exciting new exhibition at the Tate Modern, Daily Mail, 19 February 2013. למרות זאת, לעיתים משמיטים את הציור מהרשימה ומציינים רק את הקודמים.
↑  Vian Shamounki Borchert, Roy Lichtenstein: A Retrospective at the National Gallery of Art, Washington, DC, Gaithersburg Patch, 11 December 2012
↑  Marilyn Stokstad, "Art in the United States And Europe since World War II", In: Art History, New York: H. N. Abrams, 1999, p. 1129
↑  Drawing for Oh Jeff...I Love You Too...But
↑  Roy Lichtenstein (American, 1923–1997): Oh Jeff, I love you too, but..., Blouin Art Sales Index
↑  ראו: Mary Lou Loper, Good Grief! Show Will Salute Schulz, Los Angeles Times, 3 February 1994
Government Hooker

| --- | --- |
 שיר בביצוע ליידי גאגא
 מתוך האלבום Born This Way
 יצא לאור:  23 במאי 2011
 פורמט:  CD
 תאריך הקלטה:  2010
 סוגה:  סינת'פופ
 שפה:  אנגלית
 אורך:  4:14
 חברת תקליטים:  סטרימליין • אינטרסקופ • קון לייב
 כתיבה:  סטפאני ג'רמנוטה, פרננדו גאריבאי
 הפקה:  גאגא, דיג'יי שאדו, די ג'יי סנייק
 
"Government Hooker" (בעברית: "יצאנית הממשל") הוא שיר שהוקלט על ידי זמרת הפופ האמריקאית ליידי גאגא, מתוך אלבום האולפן השלישי שלה, Born This Way. השיר פורסם ב-23 במאי 2011, ביחד עם האלבום. הוא עוסק ביחסים שהתקיימו-לכאורה בין השחקנית מרילין מונרו לנשיא ארצות הברית ג'ון פ. קנדי.
אף כי מעולם לא יצא כסינגל, השיר הצליח להגיע אל המקום ה-15 במצעד שבקוריאה הדרומית, וה-16 במצעד שירי הדאנס/אלקטרוני שבארצות הברית.
רקע וכתיבה

את השיר כתבו ליידי גאגא, פרננדו גאריבאי ופול בלייר, והוא הופק על ידי גאגא, דיג'יי שאדו, די ג'יי סנייק וגאריבאי גם כן. השיר הוא בסגנון הסינת'פופ, בדומה לרוב השירים מתוך האלבום. כמו כן, צבר השיר למעלה מ-15 מיליון השמעות בספוטיפיי.
הופעות

גאגא ביצעה את השיר בחגיגות העשור של קרן קלינטון בהוליווד בול בלוס אנג'לס, קליפורניה. עם השיר הופיעה גאגא גם בטקס פרסי הווידאו-קליפים של MTV, ב-18 באוגוסט 2011. השיר נכלל ברשימת השירים של סיבוב ההופעות השלישי של גאגא, "The Born This Way Ball". השיר בוצע כשיר השני ברשימת הסטטיסטים, אחרי "(Highway Unicorn (Road to Love", אשר פתח את המופע. סצנה בולטת מתוך סיבוב ההופעות הייתה כאשר, באחד מן המופעים שלפה גאגא אקדח, ירתה ברגל של אחד מן הרקדנים, והחלה לשיר את השיר.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 16 |  |
|  קוריאה הדרומית | סירקל צ'ארט | 15 |  |
1613

שנת 1613 היא השנה ה-13 במאה ה-17. זוהי שנה רגילה, שאורכה 365 ימים. 1 בינואר 1613 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

7 בפברואר – מיכאיל רומנוב נבחר להיות הצאר הרוסי הראשון בשושלת רומנוב
8 בספטמבר – מוראט הרביעי הומלך לסולטאן האימפריה העות'מאנית נחשב לסולטאן אכזר וחזק יחסית לאלה שהיו לפניו
נולדו

15 בספטמבר – פרנסואה דה לה רושפוקו, סופר וסאטיריקן צרפתי (נפטר ב-1680)
נפטרו

8 בספטמבר – קרלו ג'זואלדו, מלחין איטלקי (נולד ב-1560)
ראו גם

ילידי 1613‎
נפטרים ב-1613‎
Oh Mother

Oh Mother (בעברית: הו אמא) היא שיר של הזמרת כריסטינה אגילרה אשר יצא כסינגל החמישי מאלבומה השלישי Back to Basics, ב-13 באוגוסט 2007 על ידי RCA רקורדס. הוא נכתב על ידי אגילרה עצמה, דריק תורנטון, מארק רנקין, ליז תורנטון, כריסטוף בארטייר, ברונו קולואה וקארה דיוגווארדי והופק על ידי ביג טנק, קיו, אל בוגי ואגילרה עצמה.
השיר הוא בלדת פסנתר שמדברת על אביה המתעלל אך מנקודת המבט של אימה. בשיר אגילרה פונה אל אימה, היא אומרת לה שהיא מבינה את הצער והכאב שלה וביחד הן יהיו חזקות. זה בניגוד לשירים הקודמים שכתבה אגילרה על אביה אשר נכתבו מנקודת מבט אישית על החוויה שלה מול אביה. השיר משלב כלי נגינה שונים כמו מיתרים וקלידים והוא מסמפל את השיר "Vois Sur Ton Chemin" שנכתב על ידי כריסטוף בארטייר וברונו קולואה. עם יציאתו השיר זכה לביקורות חיוביות ממקרי המוזיקה. מבחינה מסחרית השיר לא זכה להצלחה כאשר לא הצליח להיכנס למצעדים הצפון אמריקאים וגם באירופה זכה להצלחה ביונית כאשר נכנס למספר מועט של מצעדים ובמקומות נמוכים.
מיקומי שיא

|   ‏‏‏  מצעדים ודירוגים (2007–2008)> מדינה |   ‏‏‏  מצעדים ודירוגים (2007–2008)> מצעד |   ‏‏‏  מצעדים ודירוגים (2007–2008)> מיקום שיא |   ‏‏‏  מצעדים ודירוגים (2007–2008)>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  גרמניה | GfK – טופ 100 | 18 |  |
|  שווייץ | המצעד השווייצרי | 79 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  לבנון | מצעד 20 העליונים הרשמי של לבנון | 27 |  |
הערות שוליים

↑  כריסטינה אגילרה, דריק תורנטון, מארק רנקין, ליז תורנטון, כריסטוף בארטייר, ברונו קולואה קארה דיוגווארדי
↑  ביג טנק, קיו, אל בוגי, כריסטינה אגילרה
1 2  Christina Aguilera – Oh Mother, נבדק ב-2021-10-30
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
| --- | --- |
בקרת זהויות :  MusicBrainz release group: 4c619950-8170-34cd-90a3-21316ca07288
1606

שנת 1606 היא השנה השישית במאה ה-17. זוהי שנה רגילה, שאורכה 365 ימים. 1 בינואר 1606 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

31 בינואר – מזימת אבק השרפה: גאי פוקס וקושרים אחרים נתלים בווסטמינסטר
17 במאי – הפיכה במוסקבה – דמיטרי הכוזב הראשון, צאר רוסיה, מודח על ידי המון העם
19 במאי – לאחר יומיים של אינטררגנום, ההמון המוסקבאי בוחר את וסילי הרביעי לבית שויסקי להיות צאר על האימפריה הרוסית
נולדו

6 ביוני – פייר קורניי, מחזאי צרפתי (נפטר ב-1684)
15 ביולי – רמברנדט, צייר (נפטר ב-1669)
נפטרו

20 בינואר – אלסנדרו ואליניאנו, מיסיונר ישועי איטלקי (נולד ב-1539)
31 בינואר – גאי פוקס, אחד הקושרים לרצוח את המלך ג'יימס הראשון במזימת אבק השרפה (הוצא להורג) (נולד ב-1570)
17 במאי – דמיטרי הכוזב הראשון, מלך רוסיה (נולד ב-1581)
ראו גם

ילידי 1606‎
נפטרים ב-1606‎
185

שנת 185 היא השנה ה-85 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 185 ניתן לה בדיעבד.
כל התאריכים שלהלן הם לפי הלוח היוליאני.
אירועים

סופרנובה 185 נצפתה על פני כדור הארץ ותועדה על ידי אסטרונומים סינים.
ראו גם

ילידי 185‎
נפטרים ב-185‎
1849 בארצות הברית

| 0 | 1 | 2 | 3 |
| --- | --- | --- | --- |
| «««  1848   1847  1846 |  דגל ארצות הברית | 1849  בארצות הברית |  »»»  1850   1851   1852 |
כל ערכי השנים בארצות הברית • אירועים בולטים בעולם ב-1849 פורטל ארצות הברית • לוח שנה של שנת 1849
1849 בארצות הברית הייתה השנה בה חגגה ארצות הברית 73 שנה מיום היווסדה.
הנהגה

הנשיא: ג'יימס פולק (המפלגה הדמוקרטית) עד 4 במרץ, זאכרי טיילור (המפלגה הוויגית)
סגן הנשיא: ג'ורג' מ. דאלאס (המפלגה הדמוקרטית) עד 4 במרץ, מילרד פילמור (המפלגה הוויגית)
נשיא בית המשפט העליון: רוג'ר ב. טוני (מרילנד)
אירועים בולטים

פרק זה לוקה בחסר. אנא תרמו לוויקיפדיה ו.
3 במרץ – מינסוטה הופכת לטריטוריה בשליטת ארצות הברית.
3 במרץ – נוסדה מחלקת הפנים של ארצות הברית
5 במרץ – זאכרי טיילור מושבע לנשיאות ארצות הברית
8 במרץ – תחילת הפעילות הרשמית של מחלקת הפנים של ארצות הברית
12 ביוני – ל. פ. הסלט רושם פטנט על מסכת גז
נולדו

פרק זה לוקה בחסר. אנא תרמו לוויקיפדיה ו.
7 במרץ – לותר ברבנק, בוטניקאי אמריקאי, מחלוצי האגרונומיה (נפטר ב-1926)
17 באפריל – ויליאם דיי, מדינאי ושופט אמריקני (נפטר ב-1923)
22 ביולי – אמה לזרוס, משוררת יהודיה אמריקנית (נפטרה ב-1887)
נפטרו

פרק זה לוקה בחסר. אנא תרמו לוויקיפדיה ו.
12 ביוני – דולי מדיסון, אשת נשיא ארצות הברית ג'יימס מדיסון, הגברת הראשונה של ארצות הברית (נולדה ב-1768)
15 ביוני – ג'יימס נוקס פולק, הנשיא ה-11 של ארצות הברית (נולד ב-1795)
7 באוקטובר – אדגר אלן פו, סופר אמריקאי (נולד ב-1809)
אדגר אלן פו
Gourmandises

Gourmandises הוא אלבום הבכורה של הזמרת-יוצרת הצרפתייה אליזה. האלבום יצא לאור ברחבי העולם ב-13 במאי 2001 על ידי חברת התקליטים פולידור רקורדס, אך הופץ במקור כבר ב-28 בנובמבר 2000. הוא קיבל את תואר הפלטינה הכפולה על ידי איגוד תעשיית ההקלטות הצרפתי (SNEP) בדצמבר 2001.
האלבום הגיע למקום הראשון במצעד האלבומים הצרפתי והפך לאחד מהאלבומים הנמכרים ביותר במדינה בין 2000 ל-2001.
רקע

מתוך האלבום הופצו ארבעה סינגלים, אשר שלושה מתוכם ("Moi... Lolita",‏ "L'Alizé" ו-"Gourmandises") הפכו ללהיטים בינלאומיים שנכנסו לחמישיות הפותחות במצעדים שונים ברחבי העולם. על מנת לקדם את Gourmandises ואת אלבומה הבא, Mes Courants Électriques, יצאה אליזה לסיבוב ההופעות "En Concert Tour", בשנת 2003. הוא הופץ בהמשך על גבי DVD בשם, Alizée En Concert. מבקרים וחוקרי מוזיקה ציינו את השפעת האלבום על המוזיקה הפופולרית, וציינו את האופן שבו הוא עזר להחיות את המוזיקה האלקטרונית. סגנון ההפקה, המשלב כלים אקוסטיים ואלקטרוניים, הושווה לכלים של המפיק הבריטי ויליאם אורביט באלבומה של מדונה משנת 1998, Ray of Light.